*Lēmuma projekts*

**Par finansējuma piešķiršanu skolēnu pārvadājumiem**

Izskatot Alūksnes novada pagastu apvienības pārvaldes 08.07.2024. iesniegumu Nr. ANPAP/1.5/24/171 “Par papildu līdzekļiem”, kas reģistrēts Alūksnes novada pašvaldībā 08.07.2024. ar Nr. ANP/1-42/24/2237,

ņemot vērā Alūksnes novada pašvaldības domes 27.04.2023. saistošos noteikumus Nr.10/2023 “Par izglītojamo pārvadājumiem, braukšanas maksas atvieglojumiem un izdevumu kompensācijas kārtību Alūksnes novadā”,

pamatojoties uz Pašvaldību likuma 4. panta pirmās daļas 4. punktu, 10. panta pirmās daļas ievaddaļu, likuma “Par pašvaldību budžetiem” 30. pantu,

1. Izdalīt finansējumu 18 000 EUR (astoņpadsmit tūkstoši *euro*) apmērā Alūksnes novada pagastu apvienības pārvaldei, lai nodrošinātu skolēnu pārvadāšanu ar pašvaldības transportlīdzekļiem, finansējumu attiecinot uz 096119 uzskaites dimensijas kodu – Alūksnes novada pagastu apvienības pārvaldes skolēnu pārvadājumi.
2. Finansējumu nodrošināt, veicot Alūksnes novada pašvaldības budžeta 2024. gadam:
	1. pārkārtojumu 15 896 EUR (piecpadsmit tūkstoši astoņi simti deviņdesmit seši *euro*) apmērā no uzskaites dimensijas koda 096117 – Alūksnes novada skolēnu pārvadājumu rezerves fonds,
	2. grozījumus, palielinot ieņēmuma “Nekustamā īpašuma nodoklis” plānu par 2 104 EUR (divi tūkstoši viens simts četri *euro*).
3. Alūksnes novada pašvaldības Centrālās administrācijas Finanšu nodaļai nodrošināt iepriekš minēto līdzekļu pārkārtošanu un iekļaušanu Alūksnes novada pašvaldības budžetā 2024. gadam.
4. Lēmums stājas spēkā ar tā pieņemšanu.